Α. ΣΑΜΑΡΑΚΗ, ΤΟ ΠΟΤΑΜΙ

1. Το κείμενο ανήκει στο λογοτεχνικό είδος του διηγήματος, που ορίζεται ως μια σύντομη αφήγηση γεγονότων με αρχή μέση και τέλος, συνήθως μιας ιστορίας πρωτότυπης, αλλά πραγματικής. Μπορείτε να το επιβεβαιώσετε με στοιχεία του κειμένου;

2. Βασικός μοχλός εξέλιξης της πλοκής είναι η δράση των χαρακτήρων (επιθυμίες, κίνητρα δράσης, συγκρούσεις με το περιβάλλον, εμπόδια στην εκπλήρωση των επιθυμιών του και η τελική έκβαση της δράσης). Να εντοπίσετε στο κείμενο την εξέλιξη της δράσης του βασικού χαρακτήρα.

3. Να αναγνωρίσετε το είδος του αφηγητή και το είδος της εστίασης.

4. Αφηγηματικοί τρόποι θεωρούνται οι τεχνικές της αφήγησης, του διαλόγου, της περιγραφής, τα σχόλια αφηγητή, ο εσωτερικός μονόλογος, όπως και εκφραστικοί τρόποι (σχήματα λόγου, στίξη, μοτίβα, σύμβολα). Να εντοπίσετε στο κείμενο ποιοι αφηγηματικοί τρόποι αξιοποιούνται.

5. Ποιο είναι το θέμα του κειμένου; Ποιο μήνυμα προσπαθεί να μεταδώσει ο Σαμαράκης; Ποια είναι η δική σας γνώμη;